صربیستان جمهورباشقانی الکساندر ووچیچ، تورکیه‌نی باتی بالکان اؤلکه‌لرین‌ده باریش و ثابت‌لیگی قورویان اورتاق کیمی گؤردوکلرینی بیلدیردی.
آلکساندر ووچیچ قارا دنیز اقتصادی امکداش‌لیق پارلمانلار بیرلیگینین دؤنم باشقانلیغینین تورکیه‌یه تحویل وئریلدیگی ۶۰.جی باش قورول توپلانتیسنا قاتیلماق اوچون بلگرادا گئدن تورکیه بؤیوک میللت مجلیسینین باشقانی مصطفی شنتوپو قبول ائتدی. ووچیچ، شنتوپلا گؤروشمه‌دن سونرا سوسیال مئدیا حسابین‌دان پایلاشیم ائتدرک،
"حؤرمت‌لی قوناغیمیز تورکیه بؤیوک میللت مجلیسینین باشقانی مصطفی شنتوپلا یئنی‌دن گؤروشمک‌دن شرف دویدوم. فورصت‌دن ایستیفاده ائد‌رک، عزیز دوستوم رجب طیب اردوغانا سلاملاریمی چاتدیردیم" دئیه یازدی.
مصطفی شنتوپلا ایکی اؤلکه آراسین‌داکی ایلیشکی‌لری موذاکیره ائتدیکلرینی بیلدیره‌ن آلئساندر ووچیچ، اقتصادی امکداشلیق، انرژی گوونلیگی، اؤلکه‌سین‌ده‌کی تورک سرمایه‌لری و بؤلگه‌سل مسئله‌لری ده موذاکیره ائتدیکلرینی قید ائتدی.
تورکیه‌نین بؤلگه‌ده بؤیوک رولا صاحب اولدوغونو وورغولایان آلکساندر ووچیچ:
"صربیستان تورکیه‌نی باتی بالکانلاردا باریش و ثابت‌لیگی قورویان، تکجه صربیستاندا دئییل، بوتون بؤلگه اؤلکه‌لرین‌ده وطنداشلارین عمومی گوونلیگینه قاتقی وئره‌ن، آلت یاپی ساحه‌سین‌ده پروژه‌لرین حیاتا گئچیریلمه‌سینه دستک وئره‌ن اورتاق کیمی گؤرور'' دئیه بیلدیردی.
